**PREKIŲ NUOMOS SUTARTIS NR. SP-**

2020 m. rugpjūčio 17 d.

Vilnius

**SPECIALIOSIOS SĄLYGOS**

**AB „Lietuvos geležinkeliai“**, juridinio asmens kodas 110053842, atstovaujama bendrovės Informacinių technologijų centro „LG Digital“ direktoriaus Miko Jovaišo, veikiančio pagal 2020 m. kovo 06 d. įgaliojimą Nr. ĮG(LG)-112,(toliau – **Vadovaujantis nuomininkas**), **UAB „LTG Link“**, juridinio asmens kodas 305052228, atstovaujama bendrovės generalinio direktoriaus Lino Baužio, veikiančio pagal bendrovės įstatus,(toliau – **Nuomininkas 1**), **AB „LTG Infra“**, juridinio asmens kodas 305202934, atstovaujama bendrovės generalinio direktoriaus Karolio Sankovski, veikiančio pagal bendrovės įstatus,(toliau – **Nuomininkas 2**), **AB „LTG CARGO“**,juridinio asmens kodas 304977594,atstovaujama bendrovės generalinio direktoriaus Egidijaus Lazausko, veikiančio pagal bendrovės įstatus,(toliau – **Nuomininkas 3**) **UAB Vilniaus lokomotyvų remonto depas** (**toliu – Nuomininkas 4**), juridinio asmens kodas 126280418, atstovaujama bendrovės generalinio direktoriaus Alberto Bajorino, veikiančio pagal bendrovės įstatus, veikiantys 2020 m. gegužės 27 d. susitarimo Nr.SUTK(LG)-22 / SUTK(LGI)-57 / SUTK(LGKL)-12 / SUTK(CARGO)-12 /SUT(VLRD)-107  *„Dėl bendrai atliekamų (viešųjų) pirkimų ir paslaugų ir / ar prekių (viešojo) pirkimo–pardavimo, prekių nuomos / preliminariųjų (viešojo) pirkimo–pardavimo sutarčių su teikėjais bendro vykdymo“* (toliau – **Susitarimas**) pagrindu, kuriuos pagal Susitarimą ir Vadovaujančio pirkėjo įstatusatstovauja Vadovaujančio pirkėjo  (pareigos, vardas, pavardė)  (toliau visi kartu – **Nuomininkai arba Nuomininkas**),

atsižvelgdami į tai, kad:

1. vadovaujantis (viešuosius) pirkimus reglamentuojančių teisės aktų reikalavimais **kartu** **atliko bendrą (viešąjį) pirkimą** (toliau – **pirkimas / bendras pirkimas**) pagal Nuomininkų iš anksto iki bendro pirkimo Vadovaujančiam nuomininkui pateiktus bendro pirkimo inicijavimo dokumentus;
2. siekia sudaryti **1 (vieną)** bendrą prekių nuomos **sutartį**, t. y. pasirašomą Nuomininkų, kuriuos atstovauja Vadovaujantis Nuomininkas, ir Nuomotojo bei šios sutarties pagrindu įsigyti pirkimo objektą **centralizuotai per** **Vadovaujantį nuomininką**, tačiau šį pirkimo objektą naudoti atskirai kiekvieno Nuomininko atskirai vykdomoje veikloje, jų poreikiams patenkinti;
3. Susitarimo pagrindu Nuomininkai nesusitarė bendrai vykdyti jokios komercinės ūkinės veiklos, taip pat nesusitarė steigti naujo juridinio asmens; šios sudaromos prekių nuomos sutarties pagrindu Nuomininkai taip pat neketina bendrai vykdyti jokios komercinės ūkinės veiklos ir nėra steigiamas naujas juridinis asmuo;
4. pasirašydami šią prekių nuomos sutartįjie patvirtina, jog neteikia vienas kitam paslaugų, išskyrus valdymo paslaugas, kurias Vadovaujantis nuomininkas teikia Nuomininkui 1,  Nuomininkui 2,  Nuomininkui 3, Nuomininkui 4 pagal sudarytas atskiras valdymo paslaugų sutartis,ir / ar neįsigyja viena iš kitos prekių / paslaugų ;
5. Vadovaujančiam Nuomininkui, vadovaujantis šia sudaroma prekių nuomos sutartimi, pateikti perdavimo–priėmimo aktai pasirašymui ir PVM sąskaitos faktūros išrašymas už Vykdytojo patiektą / suteiktą pirkimo objektą Nuomininkui 1,  Nuomininkui 2,  Nuomininkui 3, Nuomininkui 4 tik patvirtina tarp vykdytojo ir Nuomininko 1,  Nuomininko 2,  Nuomininko 3, Nuomininko 4 šios sudaromos prekių nuomos sutarties su Vykdytoju pagrindu įvykusią ūkinę operaciją ir / ar įvykį;
6. **Susitarimu** **Nuomininkas 1, Nuomininkas 2, Nuomininkas 3, Nuomininkas 4, įgaliojo Vadovaujantį nuomininką juos atstovauti, o Vadovaujantis nuomininkas** **sutiko ir įsipareigojo** **atstovauti Nuomininką 1, Nuomininką 2, Nuomininką 3, Nuomininką 4** be kita ko,žemiau nurodyta teisių apimtimi:

*(1)* šios pirkimo–pardavimo sutarties su vykdytoju sudarymo (pasirašymo), keitimų (jei tokių būtų) ir / ar vykdymo procedūrose;

*(2)* užtikrinti, kad šios prekių nuomos sutarties vykdymo metu vykdytojo išrašomi apskaitos dokumentai būtų išrašyti tik Vadovaujančio nuomininko vardu ir vykdytojo pateikti tik Vadovaujančiam nuomininkui;

*(3)* šios prekių nuomos sutarties vykdymo metu pasirašyti su Nuomotoju perdavimo–priėmimo aktus bei atitinkamai paskirstyti pirkimo objektą konkretiems Nuomininkams, apmokėti vykdytojo pateiktas PVM sąskaitas faktūras, sąskaitas faktūras, kreditinius dokumentus, avansines sąskaitas per šioje prekių nuomos sutartyje nustatytus terminus, ir pateikti konkretiems Nuomininkams pasirašyti perdavimo–priėmimo aktą, išrašyti PVM sąskaitą faktūrą, sąskaitą faktūrą už vykdytojo pagal šią prekių nuomos sutartį parduoto pirkimo objekto kiekį (apimtį) pagal Vadovaujančio nuomininko struktūrinių padalinių vykdomas atskiras korporatyvines funkcijas;

*(4)* atstovauti santykiuose su Nuomotojais ir prekių nuomos sutarčių įvykdymo užtikrinimo dokumentą (banko garantiją, draudimo bendrovės laidavimo raštą) išdavusiais subjektais visais klausimais, susijusiais su pirkimo–pardavimo sutarčių vykdymu (įskaitant, bet neapsiribojant, Nuomotojams ir / ar bankams, draudimo bendrovėms, išdavusioms garantiją, laidavimo raštą, skirtų pranešimų, prašymų, reikalavimų ir visų kitų su pirkimo–pardavimo sutarčių vykdymu susijusių dokumentų pasirašymą ir pateikimą);

ir

*Telia Lietuva, AB, juridinio asmens kodas 121215434*, atstovaujama padalinio vadovo Viktoro Dzindzeletos, veikiančio pagal 2020-01-16 dienos įgaliojimą Nr. 2020-00006 (toliau – **Nuomininkas**),

toliau Pirkėjai ir Tiekėjas kartu vadinami **„Šalimis“**, o kiekvienas iš jų atskirai – **„Šalimi“**,

sudarė šią pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų.

1. **SUTARTIES DALYKAS**

1.1. Sutarties dalykas yra **išmaniųjų įrenginių su priedais** (toliau – **Prekės**) **nuoma**. Sutartimi Nuomotojas įsipareigoja perduoti Nuomininkui laikinai valdyti ir naudoti **24 (dvidešimt keturių)** mėnesių laikotarpiui (toliau – **nuomos laikotarpis**) Prekes Sutartyje nustatyta tvarka už Sutartyje nustatytus įkainius, o Nuomininkas įsipareigoja laiku ir tinkamai mokėti Nuomotojui Sutartyje nustatytą įkainį (-ius)visą Sutarties galiojimo laikotarpį bei vykdyti kitus sutartinius įsipareigojimus.

1.2. Prekės pristatomos Vilniaus mieste, užsakyme nurodytu adresu.

1.3. Nuomotojas turi pristatyti Prekes, įspėjęs Sutarties 1.4. p. nurodytą Nuomininko kontaktinį asmenį prieš 3 (tris) kalendorines dienas, elektroniniu paštu, nurodytu Sutarties Specialiųjų sąlygų 1.4 p.

1.4. Už Prekių priėmimą Nuomininko atsakingų, įgaliotų asmenų kontaktiniai duomenys:

Informacinių technologijų centro IT eksploatacijos skyriaus Įrangos priežiūros grupės vadovas Vilius Reichelis, el. p. vilius.reichelis@litrail.lt, tel. +37062089592.

Informacinių technologijų centro IT eksploatacijos skyriaus Įrangos priežiūros grupės Darbo vietų priežiūros pogrupio vadovas Tadas Latoža, el. p. tadas.latoza@litrail.lt, tel. +370 62669666;

Informacinių technologijų centro IT eksploatacijos skyriaus Įrangos priežiūros grupės Darbo vietų priežiūros pogrupio vyriausiasis inžinierius Linas Kalesnykas, linas.kalesnykas@litrail.lt, tel. +370 62626570.

Apie įgaliotų asmenų pasikeitimą Nuomininkas informuoja Nuomotoją šios Sutarties 9 skyriuje nurodytu Nuomotojo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Šalys susitaria, kad Prekių pristatymas bei Prekių iškrovimas vykdomas Nuomotojo lėšomis.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikomas fiksuoto įkainio su peržiūra kainodaros metodas. Perkama pagal poreikį pagal Sutartyje numatytus įkainius, įsipareigojant nuomotis minimalų kiekį: **Išmaniųjų įrenginių B tipo minimalus kiekis – 20 vnt.**, tačiau neviršijant Sutarties maksimalios kainos.

|  |  |  |  |  |
| --- | --- | --- | --- | --- |
| **Pavadinimas** | **Mato vnt.** | **1 vnt.**  **1 mėn. nuomos įkainis,Eur be PVM** | **1 vnt. 24 mėn. nuomos kaina EUR be PVM** | **1 vnt. Prekės likutinė vertė** |
| ***1*** | ***2*** | ***3*** | ***4*** | ***5*** |
| II pirkimo dalis  Išmanusis įrenginys B tipo  Samsung Galaxy Tab S6 | 1 vnt. | 33.00 | 660.00 | 0.8 |

2.2. Atsižvelgiant į Sutarties Specialiųjų sąlygų 2.1 punktą:

2.2.1. II pirkimo dalies (Išmanusis įrenginys B tipo) maksimali kaina yra:

34.000,00 Eur be PVM (trisdešimt keturi tūkstančiai eurų ir 00 ct.);

PVM 21 proc. 7.140 Eur (septyni tūkstančiai vienas šimtas keturiasdešimt eurų ir 00 ct.);

41.140 Eur su PVM (keturiasdešimt vienas tūkstantis vienas šimtas keturiasdešimt eurų ir 00 ct.).2.2.3. Prekių įkainiai ir jų likutinė vertė po nuomos laikotarpio nurodyti Sutarties 2.1 p. lentelėje.

2.3. Apmokėjimo sąlygos: įvykdžius užsakymą mokama už konkretų Prekių kiekį pagal Sutarties 2.1 punkte nurodytus įkainius kartą per mėnesį:

2.3.1 už pirmą kalendorinį mėnesį sumokėti Nuomotojui, proporcingai likusių kalendorinių mėnesio dienų skaičiui (jeigu Prekės pradedamos nuomoti ne 1 (pirmą) mėnesio dieną) perskaičiuotą vieno mėnesio kainą ne vėliau kaip per 30 (trisdešimt) kalendorinių dienų nuo Prekių perdavimo‑priėmimo akto pasirašymo dienos ir PVM sąskaitos faktūros gavimo dienos;

2.3.2. už paskutinį kalendorinį mėnesį sumokėti Nuomotojui, proporcingai praėjusių to mėnesio kalendorinių dienų skaičiui (jeigu Prekės pradedamos nuomoti ne 1 (pirmą) mėnesio dieną) perskaičiuotą vieno mėnesio kainą ne vėliau kaip per 30 (trisdešimt) kalendorinių dienų nuo Prekių perdavimo‑priėmimo akto pasirašymo dienos ir PVM sąskaitos faktūros gavimo dienos;

2.3.3. už kitus kalendorinius mėnesius sumokėti Nuomotojui vieno mėnesio įkainį ne vėliau kaip per 30 (trisdešimt) kalendorinių dienų nuo Prekių perdavimo‑priėmimo akto pasirašymo dienos ir PVM sąskaitos faktūros gavimo dienos.

2.4. Nuomos laikotarpio pabaigoje esant Nuomininko poreikiui už Prekės įsigijimą mokama Prekės likutinė vertė, nurodyta Sutarties 2.1. punkto lentelėje.

1. **PREKIŲ PATIEKIMO TVARKA IR NUOMOS TERMINAS**

3.1. Prekių nuomos užsakymus Nuomotojui teiks Vadovaujantis nuomininkas. Nuomotojas privalo perduoti Nuomininkui Prekes nuomos laikotarpiui, atitinkančias Sutarties priede Nr. 1 „Išmaniųjų įrenginių su priedais *nuomos* *pirkimo techninė specifikacija*“ (toliau – **priedas Nr. 1) ir Nuomotojo pasiūlyme** (Sutarties Specialiųjų sąlygų 2 priedas)nustatytus reikalavimus.

3.2. Prekių kiekiai užsakomi esant Nuomininko poreikiui per pirmuosius 12 (dvylika) mėn. nuo Sutarties įsigaliojimo dienos ir pristatomi Nuomininkui – per 30 (trisdešimt) kalendorinių dienų nuo Nuomininko užsakymo el. paštu, nurodytu Sutarties 9 skyriuje, pateikimo dienos. Užsakymus el. paštu siunčia Sutarties 1.4 punkte nurodyti asmenys. Nuomotojas savo lėšomis turi pristatyti Prekes Vilniaus mieste, užsakyme nurodytu adresu.

3.3. **Šalys susitaria, kad Prekių patiekimo terminas yra esminė Sutarties sąlyga.**

3.4. Nuomininkas turi patikrinti pristatytas Prekes ne vėliau kaip per 3 (tris) kalendorines dienas nuo jų perdavimo‑priėmimo akto gavimo dienos ir, nesant trūkumų ar neatitikimų, jį pasirašyti arba nurodyti trūkumus ir terminą, ne ilgesnį nei nurodyta Sutarties Specialiųjų sąlygų 4.1 punkte, jiems ištaisyti.

3.5. Nuomininkas garantuoja, kad Prekės bus tinkamai naudojamos pagal paskirtį ir įsipareigoja už faktiškai, tinkamai ir laiku nuomojamas Prekes atsiskaityti su Nuomotoju Sutarties Specialiųjų sąlygų 2 skyriuje nustatyta tvarka.

3.6. Likus ne mažiau kaip 5 (penkioms) darbo dienoms iki Prekių nuomos laikotarpio pabaigos, Nuomininkas privalo informuoti elektroniniu paštu Nuomotoją apie Prekių grąžinimą, (prekių grąžinimas išdėstytas 20 (dvidešimt) kalendorinių dienų bėgyje nuo nuomos laikotarpio pabaigos), kada Nuomotojas privalo jas atsiimti arba jų įsigijimą už likutinę vertę, nurodytą Sutarties Specialiųjų sąlygų 2.1 p. lentelėje. Nuomininko grąžinamos Prekės turi būti tokios būklės, kokios jos buvo gautos, atsižvelgiant į normalų jų nusidėvėjimą. Kiekvienoje produktų grupėje gali būti ne daugiau kaip 3% grąžintos įrangos su kritiniais defektais arba netinkama naudojimui arba negrąžinta, ir už tai Nuomininkas nebus papildomai apmokestinamas.

3.7. Apie nuomos laikotarpio pabaigą Nuomininkas informuoja Nuomotoją elektroniniu paštu [*nurodomas el. paštas*] išsiųsdamas Prekių priėmimo-perdavimo aktą. Nuomotojas, gavęs elektroninį pranešimą apie nuomos laikotarpio pabaigą, turi patikrinti Prekes ne vėliau kaip per 3 (tris) kalendorines dienas ir pasirašyti Prekių priėmimo-perdavimo aktą arba nurodyti Prekių trūkumus. Neatsiėmus Prekių / nepasirašius Prekių priėmimo perdavimo akto ar nenurodžius Prekių trūkumų per 10 (dešimt) kalendorinių dienų nuo Nuomininko pranešimo išsiuntimo dienos, Nuomininkas Prekes utilizuos ir už jas Nuomininkui neatlygins.

Nuomotojas privalo Prekes atsiimti savo sąskaita, pasirašant Prekių perdavimo‑priėmimo aktą, Nuomininko nurodytoje vietoje, Lietuvos Respublikos teritorijoje.

3.8. Jeigu Nuomininkas informuoja elektroniniu paštu Nuomotoją apie poreikį išpirkti Prekes už likutinę vertę, tokiu atveju, pasibaigus nuomos laikotarpiui, pasirašomas Prekių priėmimo – perdavimo aktas ir sumokėjus Nuomininkui Prekės likutinę vertę, Prekės tampa Nuomininko nuosavybe.

3.9. Nuomininkas turi teisę subnuomoti Prekes Nuomininko įmonių grupės įmonėms (toliau – **Subnuomininkas**) be Nuomotojo išankstinio sutikimo. Subnuomojęs Prekes, Nuomininkas lieka atsakingas Nuomotojui už visus įsipareigojimus, prisiimtus pagal Sutartį. Nuomotojas lieka atsakingas už visus įsipareigojimus prisiimtus pagal Sutartį subnuomojamų Prekių atžvilgiu. Vadovaudamasis Civilinio kodekso 6.490 str. nuostatomis, Nuomotojas patvirtina, kad jis yra tinkamai supažindintas su subnuomos sutarties dėl Prekių subnuomos turiniu ir subnuomos sutarties šalimis bei sutinka, kad atskiras pranešimas neturi būti jam teikiamas prieš Nuomininkui sudarant subnuomos sutartį dėl Prekių su Subnuomininku.

3.10. Prekių priėmimo metu ar per garantijos terminą nustačius, kad daugiau kaip 3 (trys) % Prekių partijoje brokuotos, nekokybiškos, Vadovaujantis nuomininkas įgyja teisę nepriimti ir/ar grąžinti visą Prekių partiją (arba jos dalį) ir nutraukti Sutartį. Grąžinus Prekes, Nuomotojas privalo per 30 (trisdešimt) kalendorinių dienų grąžinti Vadovaujančiam nuomininkui pastarojo sumokėtą šių Prekių kainą ir išrašyti kreditinę PVM sąskaitą faktūrą, jei Vadovaujančio nuomininko buvo priimta pirminė PVM sąskaita faktūra. Grąžintas Prekes Nuomotojas pasiima savo jėgomis ir savo sąskaita. Nutraukus Sutartį, Nuomotojui neatlyginami nuostoliai ir išlaidos, susiję su Sutarties nutraukimu. 3.1.4. Visai siūlomai įrangai turi būti suteikiama garantija darbo vietoje ne trumpesnė nei galimas įrangos nuomos laikotarpis. Reakcijos laikas ne vėliau kaip kita darbo diena. Paaiškėjus, kad garantinio laikotarpio metu sugedusios prekės darbingumo atkūrimo trukmė bus ilgesnė nei 5 darbo dienos nuo pranešimo apie gedimą, darbingumo atkūrimo laikotarpiu tiekėjas turi pakeisti sugedusią prekę kita, ne prastesnių parametrų preke. Konkrečios įrangos garantijos terminas prasideda nuo su ta įranga susijusio įrangos priėmimo-perdavimo akto pasirašymo dienos, kuriame privalo būti nurodyti perduodamos įrangos identifikaciniai numeriai, kaina ir nuomos terminas.

3.11. Tiekėjas yra atsakingas už nemokamą duomenų iš įrangos kietųjų diskų, SSD diskų ir atminties kortelių pašalinimą. Duomenų pašalinimas turi būti atliekamas su įranga, įtraukta į NIAPC (NATO Information Assurance Product Catalogue). Tiekėjas yra atsakingas už įrangos duomenų apsaugos užtikrinimą, pradedant nuo įrangos grąžinimo momento.

3.1.7. Visa pateikiama įranga ir su įranga susiję įrenginiai bei komponentai turi būti apdrausti visų rizikų draudimu visam sutarties laikotarpiui. Draudimas pateikiamas Nuomininkui per 7 dienas nuo sutarties pasirašymo

1. **PREKIŲ KOKYBĖ**

4.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Nustačius, kad Prekės yra nekokybiškos, Nuomotojas privalo ištaisyti Prekių trūkumus ne vėliau kaip per 3 (tris) kalendorines dienas nuo Nuomininko pranešimo apie nekokybiškas Prekes pranešimo išsiuntimo Nuomotojui momento.

4.2. Nuomotojas turi suteikti Prekėms ne trumpesnę nei Prekės nuomos laikotarpis garantiją nuo Prekių perdavimo‑priėmimo akto, kuriame privalo būti nurodyti perduodamų Prekių identifikaciniai numeriai, kaina ir nuomos terminas, pasirašymo dienos.

4.3. Sugedus Prekei Nuomotojas ne vėliau kaip kitą darbo dieną nuo pranešimo iš Nuomininko gavimo momento turi pranešti Nuomininkui per kiek laiko suremontuos Prekę. Paaiškėjus, kad garantinio laikotarpio metu sugedusios Prekės darbingumo atkūrimo trukmė bus ilgesnė nei 5 (penkios) darbo dienos nuo pranešimo apie gedimą, pateikimo dienos, darbingumo atkūrimo laikotarpiu Nuomotojas turi pakeisti sugedusią Prekę kita, ne prastesnių parametrų Preke.

4.4. Grąžintos Prekės vertinamos individualiai ir Tiekėjas turi toleruoti natūralų senėjimą ir dėvėjimąsi dėl įprasto naudojimo (Prekės veikiančios, kuriomis galima naudotis, galimi natūralūs jungiamųjų kabelių, adapterių, lizdų pažeidimai, be įpakavimo, su kosmetiniais trūkumais t. y. įbrėžimai, įlenkimai, skilimai (išskyrus vaizduojamojo paviršiaus), kurie netrukdo Prekių naudojimui ir funkcionavimui.

4.5. Įvykus negarantiniam gedimui, Nuomotojas, galimai pasinaudodamas visų rizikų draudimu, aprašytu Sutarties Specialiųjų sąlygų 1 priedo, 3.1.2.7. punkte, sugedusią ar prarastą Prekę turi pakeisti į ne prastesnių techninių parametrų nei sugedusia ar prarasta Prekė, tokiu atveju nuomos laikotarpis nepratęsiamas.

4.6. Prekių trūkumų/defektų nustatymo bei šalinimo tvarka numatyta Prekių pirkimo–pardavimo sutarties Bendrosiose sąlygose.

1. **ŠALIŲ ATSAKOMYBĖ**

5.1. Jeigu Nuomotojas vėluoja patiekti, pakeisti Prekes ar ištaisyti jų trūkumus, Nuomotojas moka 15 (penkiolikos) eurų baudą už kiekvieną pavėluotą dieną, už kiekvieną Prekę, maksimalią baudų skaičiavimo ribą nustatant 20 (dvidešimt) procentų nuo Sutarties maksimalios kainos, įskaitant PVM, jei jis Sutarčiai taikomas.

5.2. Jei Nuomininkas uždelsia atsiskaityti už tinkamai Nuomotojo patiektas ir perduotas kokybiškas Prekes per Sutartyje nurodytą terminą, Nuomotojas nuo kitos dienos skaičiuoja Nuomininkui 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos dalies, įskaitant PVM, jei jis Sutarčiai taikomas.

Jei Nuomotojas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Nuomininkui, taip pat, jeigu dėl bet kokių aplinkybių, susijusių su Nuomotojo ar jo tiekiamomis Prekėmis, Nuomininkui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Nuomotojas įsipareigoja apsaugoti Nuomininką bei trečiuosius asmenis nuo bet kokių neigiamų pasekmių atsakyti prieš Nuomininką bei trečiuosius asmenis dėl bet kokių neigiamų pasekmių, kurias Nuomininkui ar tretiesiems asmenims gali sukelti Nuomininkui taikomos Sankcijos, ir atlyginti Nuomininkui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Nuomininko dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Nuomininko ar jo darbuotojų veiklos apribojimais).

Nuomotojas privalo nedelsiant, bet ne vėliau nei per 1 (vieną) darbo dieną, informuoti Nuomininką raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Nuomininkui taikymo. Nuomotojas, pažeidęs  reikalavimą laiku informuoti Nuomininką raštu apie šiame Sutarties punkte nurodytas aplinkybes, Nuomininkui pareikalavus, sumoka 10 % Sutarties maksimalios kainos dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų: netesybomis.

1. **SUTARTIES GALIOJIMAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams ir Nuomotojui pristačius tinkamą Sutarties įvykdymo užtikrinimą įrodantį dokumentą.

7.2. Sutartis galioja kol bus išnaudota maksimali Sutarties kaina*,* bet jos terminas negali būti ilgesnis kaip 36 (trisdešimt šeši mėnesiai). Prekių nuomos laikotarpis ne ilgesnis nei 24 (dvidešimt keturi) mėnesiai.

1. **KITOS NUOSTATOS**

8.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Nuomotojo pasiūlymui.

8.2. Sutarčiai taikoma pirkimo paskelbimo dieną aktuali AB „Lietuvos geležinkeliai“ generalinio direktoriaus įsakymu patvirtinta Sutarties Bendrųjų sąlygų redakcija, kuri pridedama ir su kurių nuostatomis Šalys yra visiškai susipažinusios ir jas vykdys. Bendrosiose sąlygose nurodytos alternatyvios nuostatos (su prierašu „*jei taikoma“, „jei tokių būtų“, „jei tokių yra“* ar pan*.*) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

8.3. Nuomotojas patvirtina, kad jis neprieštarauja Nuomininko reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Nuomotojo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Nuomotojas juos įsipareigoja išduoti nedelsiant, bet ne vėliau nei per Nuomotojo prašyme nurodytą terminą.

Tais atvejais, kai Nuomininko reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Prekės  yra reikalingos tiek Nuomotojui, tiek Nuomininkui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Nuomotojas vykdys pagal poreikį tiek Nuomotojo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Nuomininko  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Nuomininko ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

8.4. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu..

8.5. Šalys susitaria pakeisti nurodytą (-us) Sutarties Bendrųjų sąlygų punktą (-us) ir išdėstyti jį (juos) nauja redakcija:

8.5.1. Prekių pirkimo–pardavimo sutarties Bendrosiose sąlygose vartojama sąvoka „Pirkėjas“ pakeičiama į sąvoką „**Nuomininkas**“, o „Tiekėjas“ – į „**Nuomotojas**“.

8.5.2. „16.3.4. kai paaiškėjo, kad Nuomotojas turėjo būti pašalintas iš pirkimo procedūros mutatis mutandis taikant Lietuvos Respublikos viešųjų pirkimų įstatymo (toliau – Viešųjų pirkimų įstatymas) 46 straipsnio 1 dalį“.

8.5.3. „16.3.8. kai Sutartis buvo pakeista pažeidžiant Viešųjų pirkimų įstatymo 89 straipsnį;

8.5.4. „16.3.9. kai paaiškėjo, kad su Nuomotoju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES“.“.

8.6. Šalys susitaria papildyti Prekių pirkimo–pardavimo sutarties Bendrąsias sąlygas nurodytu nauju punktu, tačiau kitų punktų numeracijos nekeisti: 4.1.6 punktas „**saugoti nuomojamas Prekes ir naudoti tik pagal tiesioginę paskirtį.**“.

8.7. Šalys susitaria išbraukti nurodytus Sutarties Bendrųjų sąlygų punktus, tačiau kitų punktų numeracijos nekeisti: 9 skyriaus 9.5, 9.7 punktus bei 19 skyriaus 19.8 punktą.

8.8. Nuomotojas nėra laikomas asocijuotu su Nuomininku pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

8.9. Nuomotojas yra registruotas PVM mokėtoju Lietuvos Respublikoje.

8.10. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

8.11. Sutarties Specialiųjų sąlygų priedai:

8.12.1. 1 Priedas – Išmaniųjų įrenginių su priedais nuomos pirkimo techninė specifikacija.

8.12.2. 2 Priedas – Nuomotojo pasiūlymas pirkimui (prie Sutarties atskirai nepridedamas, o originalas saugomas CVP IS sistemoje).

1. **ŠALIŲ ADRESAI IR REKVIZITAI**

|  |  |
| --- | --- |
| **Vadovaujantis nuomininkas**  **AB „Lietuvos geležinkeliai“** | **Nuomotojas**  **Telia Lietuva, AB** |
| Įmonės kodas 110053842  PVM kodas LT100538411  Bankas „Swedbank", AB  Banko kodas 73000  A. s. LT88 7300 0100 0242 3666  Kontaktinis adresas:  Mindaugo g. 12, LT-03603, Vilnius  Tel.: (8 5) 269 2038  El. p.: info@litrail.lt | Įmonės kodas 121215434  PVM kodas LT212154314  AB SEB bankas  Banko kodas 70440  A.s. 777044060000921667  Tel.: 1816  Saltoniškių g. 7A, Vilnius  El. p.: verslas@telia.lt |

Informacinių technologijų centro „LG Digital“ Padalinio vadovas Viktoras Dzindzeleta

direktorius Mikas Jovaišas

\_\_\_\_\_\_\_\_\_\_\_\_\_\_\_\_\_\_\_\_\_                                        \_\_\_\_\_\_\_\_\_\_\_\_\_\_\_\_\_\_\_\_\_\_\_

                      (parašas)                                                                                   (parašas)

Data: \_\_\_\_\_\_\_\_\_\_\_\_\_\_\_\_                          Data: \_\_\_\_\_\_\_\_\_\_\_\_\_\_\_\_

Sutarties rengėja ir už ataskaitų paskelbimą Nuomininko atsakingas asmuo: Pirkimo paslaugų centro Sudėtingų pirkimų skyriaus Prekių ir paslaugų grupės projektų vadovė Živilė Navaitė, tel +,370 600 32763.

Už Sutarties vykdymą atsakingas asmuo: Informacinių technologijų centro IT eksploatacijos skyriaus Įrangos priežiūros grupės vadovas Vilius Reichelis, el. p. vilius.reichelis@litrail.lt, tel. +37062089592;

Už PVM sąskaitų faktūrų per informacinę sistemą E-sąskaitą priėmimą atsakingas, asmuo: Informacinių technologijų centro IT valdymo skyriaus IT veiklos grupės specialistė Jūratė Žebrauskienė, el. p. jurate.zebrauskiene@litrail.lt, tel. +37061611550

**Įteikti: TD, PC, ITC, F, GTC, LGI, LGK, CARGO, VLRD**

**Sutarties savininkas: LTG**